CELEX: 62015CN0354
Language: el
Date: 2015-07-13 00:00:00
Title: Υπόθεση C-354/15: Αίτηση προδικαστικής αποφάσεως την οποία υπέβαλε το Tribunal da Relação de Évora (Πορτογαλία) στις 13 Ιουλίου 2015 — Andrew Marcus Henderson κατά Novo Banco SA

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/24
            
         Αίτηση προδικαστικής αποφάσεως την οποία υπέβαλε το Tribunal da Relação de Évora (Πορτογαλία) στις 13 Ιουλίου 2015 — Andrew Marcus Henderson κατά Novo Banco SA
   (Υπόθεση C-354/15)
   (2015/C 302/31)
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal da Relação de Évora
   
      Διάδικοι στην υπόθεση της κύριας δίκης
   
   
      Εκκαλών: Andrew Marcus Henderson
   
      Εφεσίβλητη: Novo Banco SA
   
      Προδικαστικά ερωτήματα
   
   
               1)
            
            
               Δύναται πορτογαλικό δικαστήριο να διαπιστώσει, υπό το φως του εν λόγω κανονισμού [(EK) 1393/2007] (1) και των αρχών που τον διέπουν, ότι πραγματοποιήθηκε η κλήτευση, βασιζόμενο σε έγγραφο του ταχυδρομικού φορέα της χώρας κατοικίας του παραλήπτη της επιστολής, από τα οποίο αποδεικνύεται η παράδοση της συστημένης επιστολής με απόδειξη παραλαβής στον παραλήπτη, στην περίπτωση που, επιληφθέν αστικής δίκης κατά κατοίκου άλλου κράτους μέλους της Ευρωπαϊκής Ένωσης, διέταξε την κλήτευση του διαδίκου αυτού στην εν λόγω δίκη μέσω συστημένης επιστολής με απόδειξη παραλαβής, το δε σχετικό αποδεικτικό παραλαβής δεν επεστράφη;
            
         
               2)
            
            
               Αντιβαίνει η εφαρμογή των διατάξεων του άρθρου 230 του πορτογαλικού κώδικα πολιτικής δικονομίας, υπό τις περιστάσεις του πρώτου ερωτήματος, στον κανονισμό και στις αρχές που τον διέπουν;
            
         
               3)
            
            
               Αντιβαίνει η εφαρμογή, στην υπό κρίση υπόθεση, του άρθρου 191, παράγραφος 2, του πορτογαλικού κώδικα πολιτικής δικονομίας στον κανονισμό και τις αρχές που τον διέπουν;
            
         
      (1)  Κανονισμός (ΕΚ) 1393/2007 του Ευρωπαϊκού Κοινοβουλίου και του Συμβουλίου, της 13ης Νοεμβρίου 2007, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις (επίδοση ή κοινοποίηση πράξεων) και κατάργησης του κανονισμού (ΕΚ) 1348/2000 του Συμβουλίου (ΕΕ L 324, σ. 79).